Vabariigi Presidendi tasu seadus
SK I 1938, 2, 2 (RT 1937, 71, 596).

§ 1. Vabariigi Presidendile makstakse 2.000 krooni kuus palka.

§ 2. Vabariigi Presidendi käsutuses on sellekohased ameti-, esindus- ja eluruumid.

§ 3. Käesoleva seaduse alusel Vabariigi Presidendile makstav palk kui ka tema käsutuses olevate ruumide kasutamine ei kuulu mingisuguse riikliku otsemaksu alla.

§ 4. Käesoleva seaduse alusel makstakse palka ka Vabariigi Presidendi Asetäitjale. Vabariigi Presidendi ülesandeid täitvale Peaministrile makstakse palka käesoleva seaduse alusel ainult selle aja eest, mil ta vahetpidamata on täitnud Vabariigi Presidendi ülesandeid vähemalt ühe kuu kestel.
1938